b'\n_START_ARTICLE_\nSy\xc3\xb6minen\n_START_PARAGRAPH_\nSy\xc3\xb6minen on toimenpide, jossa eli\xc3\xb6 aktiivisesti ottaa elimist\xc3\xb6\xc3\xb6ns\xc3\xa4 ravintoa muulla tavoin kuin juomalla.\n_START_SECTION_\nIhmisell\xc3\xa4\n_START_PARAGRAPH_\nUseimmiten ihminen sy\xc3\xb6 erityisell\xc3\xa4 ruokailuv\xc3\xa4lineell\xc3\xa4 kuten lusikalla, haarukalla ja veitsell\xc3\xa4 tai sy\xc3\xb6m\xc3\xa4puikoilla. Joissakin kulttuureissa noudatetaan yh\xc3\xa4 perinteist\xc3\xa4 tapaa sy\xc3\xb6d\xc3\xa4 k\xc3\xa4sin. Sy\xc3\xb6minen on ihmisille usein sosiaalinen tapahtuma: perheet saattavat kokoontua aterioille yhdess\xc3\xa4, ja ateria on t\xc3\xa4rke\xc3\xa4ss\xc3\xa4 osassa my\xc3\xb6s monissa yhteisiss\xc3\xa4 juhlissa.\n_START_SECTION_\nSairaudet\n_START_PARAGRAPH_\nMerkitt\xc3\xa4vi\xc3\xa4, arkip\xc3\xa4iv\xc3\xa4n toimintoja haittaavia sy\xc3\xb6miseen liittyvi\xc3\xa4 psyykkisi\xc3\xa4 ongelmia kutsutaan sy\xc3\xb6mish\xc3\xa4iri\xc3\xb6iksi. Niist\xc3\xa4 tunnetuimpia ovat anoreksia ja bulimia. Sy\xc3\xb6mish\xc3\xa4iri\xc3\xb6t ovat leimallisesti nuorten tytt\xc3\xb6jen ja naisten ongelmia, vaikka niist\xc3\xa4 k\xc3\xa4rsiv\xc3\xa4t toisinaan my\xc3\xb6s miespuoliset henkil\xc3\xb6t.\n_START_SECTION_\nFysiologia\n_START_PARAGRAPH_\nKolekystokiniini on sy\xc3\xb6misen t\xc3\xa4rkein lyhyell\xc3\xa4 aikav\xc3\xa4lill\xc3\xa4 vaikuttava hormonaalinen s\xc3\xa4\xc3\xa4telij\xc3\xa4. Pitk\xc3\xa4n aikav\xc3\xa4lin s\xc3\xa4\xc3\xa4telyyn osallistuvista peptidihormoneista t\xc3\xa4rkeimpi\xc3\xa4 ovat leptiini, insuliini ja greliini.'